หุ้นภาคเช้า17มิ.ย.ปิดลด3.62จุด
ดัชนีหุ้นไทยช่วงเช้าเคลื่อนไหวผันผวนในกรอบแคบ ก่อนลดลงมาปิดลดลงเล็กน้อย 3.62 จุด เพื่อรอผลการประชุมเฟด
29 ต.ค. 2565

ดัชนีหุ้นไทยช่วงเช้าเคลื่อนไหวผันผวนในกรอบแคบ ก่อนลดลงมาปิดลดลงเล็กน้อย 3.62 จุด เพื่อรอผลการประชุมเฟด
ดัชนีหุ้นไทยภาคเช้าวันที่ 17 มิ.ย.ปิดที่ 1,461.65 จุดลดลง 3.62 จุดหรือลดลง0.25% โดยดัชนีแกว่งตัวผันผวนทั้งในแดนบวกและลบระหว่าง 1,448.13-1,471.61 จุด ด้วยมูลค่าการซื้อขาย 20,977.77 ล้านบาท
นักวิเคราะห์บริษัทหลักทรัพย์(บล.)ทิสโก้คาดว่าช่วง 2-3 วันนี้มองน่าจะแกว่งผันผวนออกข้าง รอผลการประชุมธนาคารกลางสหรัฐ(เฟด) สำหรับการซื้อขายระยะสั้นต้องรับความเสี่ยงได้สูง เน้นอ่อนตัวซื้อ/ขึ้นขาย เข้าออกไว ประเด็นหุ้นน่าสนใจระยะสั้น 
กลุ่มแรกหุ้นใหม่ที่คาดว่าจะเข้า SET50 (ชอบ CENTEL, CK) 
กลุ่มที่สอง หุ้นพื้นฐานไม่เปลี่ยน แต่ราคาลงหนัก กำไร ไตรมาส2ดี มีโอกาสดีดตัวขึ้นสูง จับตา ASP, JAS, CPN, PYLON, SOLAR 
กลุ่มที่สาม หุ้นได้ประโยชน์จากค่าระวางเรือ (Baltic Dry Index) พุ่งขึ้นเร็วมากในช่วง 2 สัปดาห์ที่ผ่านมา PSL, TTA (TTA-W3)
สำหรับการลงทุนระยะกลาง-ยาว ชอบ ADVANC, INTUCH, SCB, TCAP, BGH, LH, QH, AOT, TOP, STEC